Awrir, d yiwet n taddart i yettabaeen ɣer tɣiwant n At Ṛzin. win yerzan ɣur-s, ad iger tamawt i tddukkli i yellan gar yimezdaɣ-is. Ama d irgazen, ama d ttilawin. Ayagi, yettban-d deg yinejmueen i xeddmen gar-asen, ladɣa deg teswiein n ṭṭiq. Deg-sen dɣa, ttemcawaṛen gar-asen, ttembaddalen tiktiwin, armi i d-ffɣen s tifrat i ilaqen. D aya i aɣ-d-tenna Nna Ṭawes deg tnaga-s, ɣef umcubbek d umeiwen i yellan gar dderya n taddart-nsen.
Rnu i waya, ula d ilemẓiyen n temnaḍt-a, ḍefṛen abrid n yimezwura-nsen. D ayen i ten-yeǧǧan snulfan-d agraw n yilemẓiyen, i wakken ad as-fken i wawal azal-is, s umbaddel n tektiwin. Ad d-nesmekti d akken, agraw-a yennulfa-d ddeqs n yiseggasen-aya. Ma yella ɣef leqdic n yieeggalen-is, ineggura-a, eerrḍen yal tikkelt ad d-rnun abaɣur i taddart-nsen, d yimezdaɣ-is. Aredmani, fkan azal ama i yidles, s yisaragen iskasiyen i xeddmen deg tzeqqa n unejmue-nsen, yal ass n sem. Am akken i ttilint temliliyin-a, d tagnit i wakken ad sqerdcen timsal gar yimezdaɣ d yieeggalen n ugraw n yilemẓiyen. Seg tama-nniḍen, eeṛḍen ad d-afen tifrat ula i kra n yiɣeblan i sean At taddart. Am ueiwen n yiẓawaliyen d yimuḍan.
Mebla ma nettu daɣen, ula d tezdeg n taddart, fkan-as amur deg wahil-nsen. Niqal ssutren-as i uselway n tɣiwant-nsen ibidunen n ugudu, lameena yerra-asen-d belli ur ten-yeksib ara deg teswiet-a. Nutni seg tama-nsen, ur bran ara i usirem. Daymi i nnejmaeen ass n, 17 di duǧembeṛ yezrin, i wakken ad frun tamsalt-a. Γer taggara, ffɣen-d s ṛṛay belli d nutni ara ten-id-yaɣen. Γef waya i gren tiɣri i yimezdaɣ i wakken ad ten-id-eiwnen, yal yiwen s wacu yezmer. Γer taggara, ad nesnemmer ieeggalen n ugraw n yilemẓiyen n taddart Awrir ɣef leqdic-nsen igerrzen, imi smektan-d s wazal i tesea tejmeet deg tmurt n Yiqbayliyen. D nnuba tameqqṛant i turar deg usuddes n tudert deg tuddar. Dɣa nessaram-asen afud igerrzen.
K. K.
kab_Latn kab_Latn kab_Latn ces_Latn